A helyi rendelet megalkotását a jogalkotásról szóló 2010. évi CXXX. törvény
18. §-ában foglaltaknak megfelelően eljárva az alábbiak szerint indokolom:

Általános Indokolás

Az önkormányzatok, a helyi adókról szóló 1990. évi C. törvény (a továbbiakban: Htv.) alapján 2018. január 1-től kaptak felhatalmazást a reklámhordozók adóztatására.

Magyarország Kormánya, a Magyarország 2021. évi központi költségvetésének megalapozásáról szóló 2020. évi LXXVI. törvénnyel, 2020. július 15. naptól hatályon kívül helyezte a Htv.-ben szabályozott reklámhordozók adóztatását.

A Képviselő-testület a jogalkotásról szóló 2010. évi CXXX. törvény előírásainak megfelelve az önkormányzat illetékességi területén lévő ingatlanon elhelyezett reklámhordozót adóztatta 12.000. Ft/ m2 kivetéssel.

A fentiek alapján indokolt az Ör. módosítása, a reklámhordozókra vonatkozó helyi szabályok hatályon kívül helyezésével.

Részletes indokolás

1. §-hoz

A rendelettervezet a hatályon kívül helyező rendelkezéseket tartalmazza.

2. §-hoz

A rendelettervezet hatályba lépésének időpontját állapítja meg.

